Osma internacionalna konferencija

*SARAJEVO I SVIJET*

Sarajevo, 9–16. maj 2022.

**Prvi raspravni stol *75 godina ustavnog kontinuiteta bosanskohercegovačke države***

**Zoom platforma, 10. maj 2022.**

<https://us06web.zoom.us/j/81656557669?pwd=Vjh4eWNCeVJZVEkyWXNIVUtOUjNRdz09>

(Meeting ID: 816 5655 7669; Passcode: 651130)

Čast nam je obavijestiti vas da će prvi raspravni stol Osme internacionalne konferencije *Sarajevo i svijet* (ICSW8), s naslovom “75 godina ustavnog kontinuiteta bosanskohercegovačke države”, biti održan 10. maja 2022. godine s početkom u 14.00 sati. Raspravni stol vodit će Fatima Mahmutćehajić, profesorica Univerziteta u Sarajevu.

Prvi Ustav države Bosne i Hercegovine donijet je krajem 1946. godine. I pored brojnih društvenih promjena i ustavnih reformi, ustavni poredak je neprekinut od prvog ustava do današnjeg. Različita su tumačenja tog kontinuiteta. Organiziranjem ovog raspravnog stola predlažemo obilježavanje 75 godina historije bosanskohercegovačkog ustavnog prava i preispitivanja njenih utjecaja na sadašnje i buduća stanja.

O tome će govoriti:

Mirjana Nadaždin Defterdarević, *Društvena funkcija ustavnih normi sa osvrtom na iskustvo Bosne i Hercegovine*

Kasim Trnka, *Pokušaji osporavanja ustavnog kontinuiteta između Republike Bosne i Hercegovine i Bosne i Hercegovine*

Goran Marković, *Ustavni (dis)kontinuitet Bosne i Hercegovine: Ideološke (samo)obmane*

Zlatan Begić, *Legalitet kao pretpostavka demokratskog legitimiteta i kontinuiteta državnosti Bosne i Hercegovine*

Lejla Balić, *Političke stranke i ustavni kontinuitet Bosne i Hercegovine*

Mato Tadić, *Uspostava i razvoj ustavnog sudovanja u Bosni i Hercegovini*

Zlatko M. Knežević, *Prvi Ustavni sud Socijalističke Republike Bosne i Hercegovine – nadležnosti u svijetlu današnjeg Ustava Bosne i Hercegovine*

Miodrag Simović, *Istorija krivičnog procesnog prava u Bosni i Hercegovini i kontinuitet bosanskohercegovačke države*

Faris Vehabović, *Propuštene šanse postojećeg ustavnog okvira koje možda i nisu trajno propuštene*

Lada Sadiković, *Nacrt za budućnost bosanskohercegovačke države*

Događaj je otvoren za članove i prijatelje Međunarodnog foruma Bosna, predstavnike medija i širu javnost. Cijeli program Osme internacionalne konferencije *Sarajevo i svijet* dostupan je na: <http://www.forumbosna.org/uimages/ICSW8%20Program.pdf>

Moderatorica

Dr. Fatima Mahmutćehajić

Članovi Organizacijskog odbora

Mile Babić, Džamna Duman, Jakob Finci, Amra Hadžimuhamedović, Fatima Mahmutćehajić, Rusmir Mahmutćehajić, Desmond Maurer, Krsto Mijanović, Žarko Papić, Fatima Veispahić